Mye av engasjementet ble borte fra bildene etter at han kom tilbake fra to års tjeneste som tolk i en krigsfangeleir (1916 - 1918) i den første verdenskrig. Han mistet en av sine beste venner tidlig i krigen, noe som ga støtet til en billedserie fra 1914 som skildret krigens gru, mens folket fortsatt var oppglødd av at en skulle vinne over franskmennene. Han konsentrerte seg mest om lærergjerningen, inntil hans avstamning og kunst gjorde at han ble erklært entartet i 1937, med yrkesforbud allerede fra 1931 -32. Beslaglisten teller 70 numre.